Tarptautinė notariato sąjunga

Tarptautinė notariato sąjunga (UINL, ), anksčiau – Tarptautinė lotyniškojo notariato sąjunga) – tarptautinė nevyriausybinė organizacija, vienijanti nacionalines notarų profesines asociacijas (notariatus) kontinentinės teisės valstybėse. UINL atstovauja lotyniškajam notariatui.

Tarptautinė notariato sąjunga savo veiklą pradėjo 1948 m. spalio 2 d. Pirmasis tarptautinis lotyniškojo notariato kongresas vyko Buenos Airėse kaip informacinis renginys. Sąjunga oficialiai įsteigta 1950 m. kitame kongrese, vykusiame Madride (Ispanija).

UINL institucijos, struktūros – prezidentas, 5 viceprezidentai pasaulio regionams (Europai, Azijai, Afrikai, Šiaurės, Centrinei Amerikai ir Karibams, Pietų Amerikai), iždininkas, Nuolatinė taryba, Finansinės priežiūros taryba, įvairios komisijos ir darbo grupės. UINL rėmuose taip pat veikia įvairios regioninės bei tarptautinės komisijos.

UINL prezidentas – Jean-Paul Decorps.

 UINL ir Lietuva 
Lietuvos notariatas vienas pirmųjų iš Baltijos valstybių buvo priimtas į Tarptautinę lotyniškojo notariato sąjungą (1994 m. vasario 11 d.). Lietuvos notarų rūmai (LNR) aktyviai dalyvauja UINL Europos reikalų komisijos (European Affairs Commission, CAE) veikloje.

Lietuvos notarų rūmams atstovauja rūmų prezidentas Marius Stračkaitis, o jo nesant ar jam negalint dalyvauti tarptautinių organizacijų posėdžiuose bei asamblėjose – rūmų viceprezidentė Daiva Lukaševičiūtė. Be to pažymėtina, kad Marius Stračkaitis yra LNR atstovas UINL Europos reikalų komisijoje.

 Narystė 
UINL nariai – nacionaliniai notariatai. Jiems atstovauja atitinkami nacionaliniai Notarų rūmai, notarų asociacijos ar atitinkamos organizacijos. 1 valstybė turi 1 balsą.

UINL nariai – 76 valstybės (2007 m.):

 Europa
 Albanija
 Andora
 Armėnija
 Belgija
 Bulgarija
 Vokietija (žr. Vokietijos notarų rūmai)
 Estija
 Prancūzija
 Graikija
 Gruzija
 Anglija (Londonas)
 Italija
 Kroatija
 Latvija
 Lietuva (žr. Lietuvos notarų rūmai)
 Liuksemburgas
 Makedonija
 Malta
 Moldavija
 Monakas
 Nyderlandai
 Austrija
 Lenkija Portugalija
 Rumunija
 Rusija (žr. Rusijos notarų rūmai)
 San Marinas
 Šveicarija
 Slovakija
 Slovėnija
 Ispanija
 Čekija
 Turkija
 Vengrija
 Vatikanas Amerika
 Argentina
 Bolivija
 Brazilija
 Čilė
 Kosta Rika
 Dominikos Respublika
 Salvadoras
 Ekvadoras
 Gvatemala
 Haitis
 Hondūras
 Kanada
 Kolumbija
 Kuba
 Meksika
 Nikaragva
 Panama
 Paragvajus
 Peru
 Puerto Rikas
 Urugvajus
 Luiziana (USA)
 Venesuela Afrika
 Alžyras
 Beninas
 Burkina Faso
 Dramblio Kaulo Krantas
 Gabonas
 Gvinėja
 Kamerūnas
 Kongas
 Malis
 Marokas
 Nigerija
 Senegalas
 Togas
 Čadas
 Centrinės Afrikos Respublika

 Azija:
 Kinija,
 Indonezija,
 Japonija

 Nuorodos, šaltiniai 

 Lietuvos notarų rūmų informacija apie UINL 
 Oficialus Tarptautinės notariato sąjungos tinkalapis  (anglų, prancūzų ir ispanų k.)

Kategorija:Notarinės organizacijos
Kategorija:Tarptautinės nevyriausybinės organizacijos
Kategorija:tarptautinis notariatas